section_heading: Gospodarstvo i promet
paragraph_text: Ambalavao posjeduje jedan od najvećih sajmova žive stoke na otoku, na kojem se prodaje puno zebua. Grad je među Malgašima odavno poznat po proizvodnji ručno rađenog papira (antaimoro), a vještinu izrade donijeli su arapski trgovci i doseljenici početkom 16. stoljeća. Pulpu za papir rade od kore grmolike biljke avoha, u koju ubace osušene cvjetove kao ures.